MC MUTUAL - Avís legal\nL'objecte d'aquest Avís legal és regular les condicions per les quals l'usuari podrà accedir als serveis que Mutual Midat Cyclops, Mútua Col·laboradora amb la Seguretat Social núm. 1 posi a la seva disposició a través d'Internet.\nNo obstant això, Mutual Midat Cyclops, pot condicionar la utilització d'alguns dels serveis a l'obligatorietat de ser col·laborador/associat o adherit de Mutual Midat Cyclops i, per tant, a disposar d'un Registre d'usuari, password i clau d'accés només disponible per a aquells que siguin titulars, complint, així mateix, les condicions específiques d'accés al servei.\nTant l'accés als llocs web com l'ús que es pugui fer de la informació i continguts inclosos en aquests serà d'exclusiva responsabilitat de qui ho faci.\nPer tant, l'ús que es pugui fer de la informació, imatges, continguts i/o productes ressenyats i accessibles a través d'aquest, està supeditat a la legalitat, sigui nacional o internacional, aplicable, així com als principis de bona fe i ús lícit per part dels usuaris, que seran enterament responsables d'aquest accés i correcte ús.\nEls usuaris estan obligats a fer un ús raonable dels serveis o continguts, d'acord amb el principi de bona fe i d'acord amb la legalitat vigent, a la moral, a l'ordre públic, als bons costums, als drets de tercers o de la mateixa Mutual Midat Cyclops, tot això segons les possibilitats i fins per als quals s'han concebut. Mutual Midat Cyclops no assumeix responsabilitats, ja siguin directes o indirectes, per dany emergent o lucre cessant, derivades del mal ús dels serveis o continguts efectuat pels usuaris o tercers.\nEn compliment del deure d'informació establert en l'article 10 de la vigent Llei 34/2002, d'11 de juliol, de Serveis de la Societat de la Informació i de Comerç Electrònic, li comuniquem que el responsable del web on pot baixar diferents aplicacions és Mutual Midat Cyclops, Mútua Col·laboradora amb la Seguretat Social, amb NIF G-64172513, inscrita en el Ministeri de Treball amb el número 1, amb domicili a l'avinguda Josep Tarradellas 14-16 de Barcelona, amb domini d'Internet www.mc-mutual.com, inscrit en el registre corresponent del Ministeri de Treball, amb data 23 de juny de 2006, tenint en compte comunicacions dels usuaris i/o interessats a l'adreça següent de correu electrònic info@mc-mutual.com\nEls productes enumerats en aquesta web no tenen cap cost econòmic, però sí que tenen limitacions d'accés al públic en general. El contingut professional d'aquests fa que es limiti el seu ús al sector professional vinculat a Mutual Midat Cyclops.\nLa utilització del web atribueix la condició d'usuari, i implica l'acceptació plena i sense reserves de totes i cadascuna de les disposicions incloses en aquest Avís legal en la versió publicada per Mutual Midat Cyclops en el mateix moment en què l'usuari accedeixi al web. En conseqüència, l'usuari ha de llegir atentament aquest Avís legal en cadascuna de les ocasions en què es proposi utilitzar el web, ja que pot experimentar modificacions.\nMutual Midat Cyclops no es fa responsable dels webs no propis als quals es pot accedir mitjançant vincles "enllaços" o de qualsevol contingut posat a disposició per tercers.\nQualsevol ús d'un vincle o accés a un web no propi és efectuat per voluntat i risc exclusiu de l'usuari i Mutual Midat Cyclops no recomana ni garanteix cap informació obtinguda a través d'un vincle aliè al web de Mutual Midat Cyclops, ni es responsabilitza de cap pèrdua, reclamació o perjudici derivats de l'ús o mal ús d'un vincle, o de la informació obtinguda a través d'ell, incloent-hi altres vincles o webs, de la interrupció en el servei o en l'accés, o de l'intent d'usar o usar malament un vincle, tant en connectar al web de Mutual Midat Cyclops, com en accedir a la informació d'altres webs des del web de Mutual Midat Cyclops.\nEn aquest web s'utilitzen cookies en algunes pàgines. La finalitat d'aquestes cookies és millorar el servei que ofereixen als seus clients i als nostres visitants.\nLes cookies són petits fitxers de dades que es generen a l'ordinador de l'usuari i que permeten obtenir la informació següent:\nData i hora de l'última vegada que l'usuari va visitar el web\nDisseny de contingut que l'usuari va escollir en la seva primera visita al web\nEls continguts d'aquest web només tenen caràcter informatiu\nEls consells s'han d'entendre com a orientatius, Mutual Midat Cyclops no respon, en cap forma, de l'efectivitat d'aquests, quedant exempta de qualsevol responsabilitat contractual o extracontractual amb la persona que els rebi; la persona que rep aquests consells ha de decidir segons el seu criteri l'oportunitat d'aquests.\nLa informació i serveis inclosos o disponibles a través de les pàgines web poden incloure incorreccions o errors tipogràfics. De forma periòdica s'incorporen canvis a la informació continguda. Mutual Midat Cyclops pot introduir en qualsevol moment millores i/o canvis en els serveis o continguts.\nMutual Midat Cyclops ha obtingut la informació i els materials inclosos en el web de fonts considerades fiables, però, per bé que s'han pres les mesures corresponents per assegurar que la informació continguda sigui correcta, no garanteix que sigui exacta i actualitzada.\nTambé s'adverteix que els continguts d'aquest web tenen únicament finalitat informativa.\nMutual Midat Cyclops declina qualsevol responsabilitat en cas que hi hagi interrupcions o un mal funcionament dels serveis o continguts oferts a Internet, sigui quina sigui la seva causa. Així mateix, Mutual Midat Cyclops no es fa responsable per caigudes de la xarxa, pèrdues de negoci a conseqüència d'aquestes caigudes, suspensions temporals del fluid elèctric o qualsevol altre tipus de dany indirecte que pugui ser causat als usuaris per causes alienes a Mutual Midat Cyclops.\nMutual Midat Cyclops no declara ni garanteix que els serveis o continguts siguin interromputs o que estiguin lliures d'errors, que els defectes siguin corregits, o que el servei o el servidor que ho posa a disposició estiguin lliures de virus o altres components nocius, sens perjudici que Mutual Midat Cyclops fa els seus millors esforços per evitar aquest tipus d'incidents. En cas que l'usuari prengui determinades decisions o faci accions basant-se en la informació inclosa en qualsevol dels llocs web, es recomana la comprovació de la informació rebuda amb altres fonts.\nEls continguts prestats per Mutual Midat Cyclops, així com els continguts abocats a la xarxa a través de les seves pàgines web, constitueixen una obra en el sentit de la legislació sobre propietat intel·lectual per la qual cosa estan protegits per les lleis i convenis internacionals aplicables en la matèria.\nQueda prohibida qualsevol forma de reproducció, distribució, comunicació pública, transformació, posada a disposició i, en general, qualsevol altre acte d'explotació pública referit tant a les pàgines web com als seus continguts i informació, sense l'exprés i previ consentiment i per escrit de Mutual Midat Cyclops.\nEn conseqüència, tots els continguts que es mostren en els diferents llocs web i en especial, dissenys, textos, gràfics, logotips, icones, botons, programari, noms comercials, marques, dibuixos industrials o qualsevol altre signe susceptible d'utilització industrial i comercial estan subjectes a drets de propietat intel·lectual i industrial de Mutual Midat Cyclops o de tercers titulars d'aquests que han autoritzat degudament la seva inclusió en els diferents llocs web.\nEls continguts, imatges, formes, opinions, índexs i altres expressions formals que formin part de les pàgines web, així com el programari necessari per al funcionament i visualització d'aquestes constitueixen així mateix una obra en el sentit del dret d'autor i queden, per tant, protegides per les convencions internacionals i legislacions nacionals en matèria de propietat intel·lectual que resultin aplicables. L'incompliment del que s'ha assenyalat implica la comissió de greus actes il·lícits i la seva sanció per la legislació civil i penal.\nQueda prohibit qualsevol acte en virtut del qual els usuaris dels serveis o continguts puguin explotar o servir-se comercialment, directament o indirectament, en la seva totalitat o parcialment, de qualsevol dels continguts, imatges, formes, índexs i altres expressions formals que formin part de les pàgines web sense permís previ i per escrit de Mutual Midat Cyclops.\nEn concret, i sense caràcter exhaustiu, queden prohibits els actes de reproducció, distribució, exhibició, transmissió, retransmissió, emissió en qualsevol forma, emmagatzematge en suports físics o lògics (per exemple, disquets o disc dur d'ordinadors), digitalització o posada a disposició des de bases de dades diferents de les pertanyents a les autoritzades per Mutual Midat Cyclops, així com la seva traducció, adaptació, arranjament o qualsevol altra transformació d'aquestes opinions, imatges, formes, índexs i altres expressions formals que es posin a disposició dels usuaris a través dels serveis o continguts, mentre aquests actes estiguin sotmesos a la legislació aplicable en matèria de propietat intel·lectual, industrial o de protecció de la imatge.\nMutual Midat Cyclops és lliure de limitar l'accés a les pàgines web, i als productes i/o serveis que s'hi ofereixen, així com la consegüent publicació de les opinions, observacions, imatges o comentaris que els usuaris li puguin fer arribar a través del correu electrònic.\nMutual Midat Cyclops, en aquest sentit, podrà establir, si ho considera oportú, sens perjudici de l'única i exclusiva responsabilitat dels usuaris, els filtres necessaris per tal d'evitar que a través de les seves pàgines web es puguin abocar a la xarxa continguts o opinions, considerats racistes, xenòfobs, discriminatoris, pornogràfics, difamatoris o que, de qualsevol manera, fomentin la violència o la disseminació de continguts clarament il·lícits o nocius.\nAquells usuaris que enviïn a les pàgines web de Mutual Midat Cyclops, al seu departament de suggeriments, observacions, opinions o comentaris per mitjà del servei de correu electrònic, llevat que expressin de manera certa i inconfusible el contrari, en els casos en què per la naturalesa dels serveis o continguts això sigui possible, s'entén que autoritzen Mutual Midat Cyclops per a la reproducció, distribució, exhibició, transmissió, retransmissió, emissió en qualsevol format, emmagatzematge en suports físics o lògics (per exemple, disquets o disc dur d'ordinadors), digitalització, posada a disposició des de bases de dades que pertanyen a Mutual Midat Cyclops, traducció, adaptació, arranjament o qualsevol altra transformació d'aquestes observacions, opinions o comentaris, per tot el temps de protecció de dret d'autor que estigui previst legalment. Així mateix, s'entén que aquesta autorització es fa a títol gratuït, i que pel sol fet d'enviar per correu electrònic aquestes observacions, opinions o comentaris, els usuaris declinen qualsevol pretensió remuneratòria per part de Mutual Midat Cyclops.\nD'acord amb el que s'ha assenyalat al paràgraf anterior, Mutual Midat Cyclops queda autoritzada igualment per procedir a la modificació o alteració d'aquestes observacions, opinions o comentaris, per tal d'adaptar-los a les necessitats de format editorial de les pàgines web, sense que per això es pugui entendre que existeix en absolut cap mena de lesió de qualsevol de les facultats morals de dret d'autor que els usuaris puguin ostentar sobre aquelles.\nQueda prohibit qualsevol dels recursos tècnics, lògics o tecnològics en virtut dels quals un tercer es pugui beneficiar, directament o indirectament, amb lucre o sense, de tots i cadascun dels continguts, formes, índexs i altres expressions formals que formin part de les pàgines web, o de l'esforç dut a terme per Mutual Midat Cyclops per al seu funcionament. En concret, queda prohibit qualsevol enllaç, hyperlink, framing o vincle similar que es pugui establir en direcció a les pàgines web de Mutual Midat Cyclops, sense el consentiment previ, exprés i per escrit de Mutual Midat Cyclops. Qualsevol transgressió del que disposa aquest punt serà considerada com a lesió dels legítims drets de propietat intel·lectual de Mutual Midat Cyclops sobre les pàgines web i tots els continguts d'aquestes.\nMutual Midat Cyclops no assumirà cap responsabilitat davant conseqüències derivades de les conductes i actuacions abans esmentades, de la mateixa manera que no assumirà cap responsabilitat pels continguts, serveis, productes, etc., de tercers als quals es pugui accedir directament o a través de bàners, enllaços, links, hyperlinks, framing o vincles similars des dels llocs web de Mutual Midat Cyclops.


“¡No (només) s’ha d’explicar!”” | Logic - Espagne\n#3 Els cinc grans principis del lideratge de marca\nQuan una marca exposa la seva visió, no sempre és necessari que l’expliqui si pot fer-la evident. En el context actual on el consumidor és especialment desconfiat, la justificació excessiva per part de la marca pot provocar l’efecte contrari al desitjat i, en conseqüència, afeblir la seva imatge. La visió de marca no pot expressar-se únicament a través del llenguatge denotatiu, amb paraules i frases. És necessari i indispensable l’ús del llenguatge connotatiu, que apel·la a la intuïció del consumidor.\nEl llenguatge connotatiu funciona com a evidència de marca. Ja sigui en uns grans magatzems amb el producte davant, en una web o enfront d’un anunci, el consumidor que està mirant no està necessàriament analitzant. Donada la multiplicitat de missatges que rep de manera constant, és crucial fer-li entendre el missatge sense que necessiti llegir o processar la informació. De fet, l’excés de signes denotatius posa en evidència la falta de claredat del missatge: “Com no s’entén, afegim altres aclariments”. La Lletera de Nestlé podria haver desenvolupat un lèxic basat en els valors que formen part del seu enfocament de marca: la naturalitat, la tradició i la confiança. No obstant això, es va limitar a posar el seu iogurt en un got de cristall! L’economia de paraules permet el desplegament d’un llenguatge molt més universal, de fàcil apropiació.\nA causa de la seva polisèmia, el llenguatge connotatiu dóna profunditat als conceptes i a la visió de la marca. Mentre que la sobrecàrrega d’informació verbal produeix reiteració, la suma de signes connotatius permet construir un significat ric i múltiple. Connotar és assegurar que cada element gràfic expressa una dimensió del concepte i que aquest se sumeixi a la resta per formar una única realitat. Prenguem com a exemple el pack de pastilles Fisherman’s friend. Quin missatge s’indica en el paquet més enllà del nom i el sabor? Cap. No obstant això, veient i tocant l’embolcall comprenem ràpidament que es tracta d’una mica més que d’una simple pastilla de menta. L’envàs de color blanc en alumini rígid i paper, els corts laterals… detalls que atorguen una personalitat única al producte i que ens parlen de la seva naturalitat i autenticitat. Aquesta naturalitat es veu magnificada gràcies a l’associació amb un grafisme trencat, recte i gruix: es tracta d’una naturalesa forta, potent. Mitjançant el logotip en forma de navili, el consumidor és convidat a viure una perillosa i intensa experiència culinària. Aquesta noció s’accentua amb l’estampat a ratllas d’algunes varietats. Tot el pack sembla cridar silenciosament: “AQUEST ÉS EL CARAMEL MÉS POTENT!”. Cada signe evoca una sensació que enriqueix de manera progressiva el concepte de la marca. És així com millora l’experiència del consumidor: l’experiència culinària comença molt abans d’obrir el paquet. El significat connotatiu no s’acontenta amb mostrar la seva visió al consumidor, sinó que li permet experimentar-la íntegrament.\nEl llenguatge connotatiu és una eina fonamental per crear una relació especial i única amb el consumidor. En lloc de capturar i imposar una manera de pensar al consumidor mitjançant l’ús de paraules, la marca opta per mostrar i suggerir. Així construeix un intercanvi més lliure, més autèntic. Com ho ha fet McDoland’s per tenir èxit apostant per la tendència del green? Senzillament començant pels missatges connotatius que llançava als seus consumidors: transformant el seu vermell Fast food en verd, introduint productes naturals com la fusta i la pedra en la decoració dels seus establiments… El llenguatge connotatiu permet que el consumidor no desconfiï, perquè no té motius per fer-ho. Gens de discursos genèrics sobre ecologia que pretenguin moralitzar al consumidor, gens de paraules. Solament una impressió, un sentiment: “Ostres, McDonald’s ara és verd…”. A aquesta marca polisèmica, els diferents suports de comunicació li permeten explicar cadascuna de les seves dimensions (sense buscar ser exhaustiva): comunicacions corporatives sobre la familiaritat còmplice, anuncis de productes amb un aspecte deliciós, spots que fan evident la labor en Responsabilitat Social Corporativa de la marca, una caixa de Happy meal reciclable, etc.\nCada comunicació de marca ha de partir d’una prèvia reflexió sobre el seu discurs. Jerarquitzar i seleccionar la informació, determinar què cal dir i què és millor mostrar, ens permet no solament que el consumidor ens entengui, sinó arribar a agradar-li oferint-li una experiència rica i universal. Si és cert que el contingut serveix per comprendre la relació entre la marca i el consumidor, és la connotació la que ens permet crear el vincle desitjat entre ells.


“URGELL LILA” NOU PROJECTE DEL SERVEI DE JOVENTUT DEL CONSELL COMARCAL DE L’URGELL | Consell Comarcal Urgell\nDes del Servei de Joventut del Consell Comarcal de l’Urgell s’ha dut a terme un projecte per abordar la temàtica de les agressions sexistes en entorns d’oci conjuntament amb joves de diferents municipis de l’Urgell.\nAquest projecte neix a l’assemblea jove que es va fer a la Festa Jove de l’Urgell de l’any passat a Maldà, on el President del Consell, Alcaldes i regidors/es assistents es van comprometre a tirar-ho endavant.\nS’ha creat un “Punt Lila” comarcal que hem anomenat “Urgell Lila” perquè es pugui anar passant a les diferents festes majors de cada municipi, iniciant el projecte en la 5a Festa Jove de l’Urgell aquest proper dissabte dia 6 de juliol a Sant Martí de Maldà.\nTambé hem rebut el suport de la Direcció General de Joventut, amb la formació i assessorament a la tècnica de joventut amb el projecte “3 VOLTES”. Els joves de la comarca també han rebut formació per poder estar al punt lila.


L’Ajuntament supervisa el procés de les obres de la façana litoral | l'Expressió d'Altea\nDes de l’Ajuntament d’Altea s’està fent un seguiment en detall de les obres de rehabilitació de la façana del front litoral, que permetrà recuperar la platja urbana en la zona del Clot de Mingot. En aquest sentit, passat 1 de març, l’alcalde, Jaume Llinares, acompanyat per la regidora d’Urbanisme, Imma Orozco, el responsable d’Infraestructures, Roque Ferrer, i la regidora de Medi Ambient, Beatriu Nomdedeu, van mantenir una reunió amb representants de la direcció de les obres i amb tècnics de l’empresa, i també es va realitzar una visita a les obres.\n‘’Vam sol·licitar esta reunió tècnica, explicava l’alcalde, per tal de tractar diverses qüestions que preocupaven a l’Ajuntament, com ara l’aparició d’àrids amb les pedres que estan abocant-se a la platja’’. Per això es van sol·licitar informes tècnics i anàlisis dels mateixos i s’han incrementat els controls dels àrids. ‘’Finalment, i després d’analitzar-los, s’ha determinat que en un moment puntual, i com a cas excepcional, la quantitat d’àrids en el canto rodat va arribar al 6% quan el percentatge estipulat en el plec de condicions tècniques és d’un 5%”, informava l’alcalde. També cal mencionar que la manca de temporals de mar i de pluja no ha facilitat el previsible llavat natural de la pedra. No obstant, estan complint-se els controls tècnics de l’obra i la qualitat del material abocat.\nUn altre dels temes tractats a la reunió va ser afegir un accés a la platja des de la zona del nou passeig, (des de la plaça d’Europa fins la desembocadura del riu Algar). ‘’Allí l’accés a la platja s’havia pensat de forma natural, explicava l’alcalde, però hem demanat que també s’habilite una baixada en aquest punt de la platja, perquè entenem que les distàncies són massa grans entre els diferents accessos i així facilitar-ne l’ús’’.\nJaume Llinares, ha volgut agrair la implicació del Ministeri en el seguiment de l’obra, ‘’perquè fins ara estan atenent a totes les peticions que els traslladem des de l’Ajuntament d’Altea’’. Finalment, l’alcalde ha recordat la retallada pressupostària que ha patit el projecte respecte de l’inicial, per això, ha insistit en què demanarà l’ampliació i l’acabament d’este projecte fins al port, com inicialment estava projectat.\n23/03/2016 in Altea, General, Infraestructures, urbanisme i platges. Etiquetes: Ajuntament, Front Litoral, Imma Orozco, Infraestructures, Jaume Llinares, Urbanisme\n← L’Ajuntament manté reunions de treball amb el Club Nàutic Campomanes i el Port Esportiu Marina Greenwich\nAltea es situa al capdavant de la gestió de residus voluminosos de la comarca →


'Wifi' Balart i Juan Sebastián, els tècnics del consens\nLa junta i els jugadors signen la pau després de mesos de converses\nLa selecció absoluta abans d'un partit del Mundial B.\nWORLD ROLLER GAMES\nActualitzada 26/02/2021 a les 11:03\nHan fet falta moltes converses, reunions a tres bandes i negociacions, però finalment sembla que la junta directiva i el nucli de jugadors dissidents de la selecció han enterrat el destral de guerra. La solució de consens i el pacte de pau que s’ha signat inclou Miquel Umbert, nomenat seleccionador nacional fa unes setmanes per la federació, nou director tècnic, i la designació del tàndem format per Lluís Ferran Wifi Balart i Juan Sebastián com a entrenadors.\nUmbert era una peça intocable en les negociacions i passarà a desenvolupar el càrrec de director tècnic i coordinador de les categories inferiors. Els dos entrenadors escollits per dirigir la selecció també mantindran els seus rols com a tècnic de l’Andorra HC, en el cas de Balart, i de coordinador de la base, com és Juan Sebastián. Després de molts mesos de crisi, de revolta i de massa estira-i-arronsa, l’acord de consens servirà per començar a treballar en la preparació del Campionat d’Europa que se celebra a Itàlia del 23 al 30 d’agost, on seran presents el porter Carlos de Sousa, Gerard i Llorenç Miquel, Anton Borrell, Arnau i Nil Dilmé, i Oriol i Adrià Antequera.


Júnior A i cadet B femenins d’stage a França – Club Bàsquet Blanes\nJúnior A i cadet B femenins d’stage a França\nCadet F, Club, Júnior F\nEl júnior A femení i el cadet B femení són a Franca, concretament a la població de la regió del Vallespir, Arles sur Tech, realitzant un stage de preparació a les magnifiques instal·lacions del Centre Sud Canigó.\nUna bona ocasió per continuar amb l’aprenentatge i preparació, i enfortir la cohesió dels grups de cara a afrontar el tram final de la temporada.\nEl júnior A femení està preparant la fase d’accés a la final a quatre del Campionat de Catalunya Interterritorial femení i el cadet B femení ha d’afrontar la recta final de l’exigent Campionat de Catalunya Cadet de Primer Any, on ha patit molt durant tota la temporada per diferents lesions de llarga durada de jugadores de l’equip.\nAmb en Kim i la Núria al cap de l’expedició, entrenador del júnior i entrenadora del cadet respectivament, segur que el treball està assegurat i també les estones per gaudir de l’entorn i la convivència dels grups.\nPrevAnteriorS’obre el procés per les eleccions a la junta directiva del club\nSegüentEl mini A masculí, en ratxa, s’emporta un altre torneigNext


Pàgina d'inici del lloc. Direcció de Relacions i Projectes Institucionals\nOGPI - Servei de Gestió de Projectes Institucionals\nPàgina d'inici del lloc\nLa creació de la Universitat d'Alacant data de 1979. Malgrat la seua relativa joventut, és una Institució reconeguda no ja només en l'àmbit local o nacional, sinó també global. No som aliens a la realitat social, econòmica, tecnològica i cultural que es troba en constant canvi. És per això que la Universitat d'Alacant està compromesa amb la resta d'Institucions i Entitats, de caràcter públic o privat, nacional o internacional, que interactuen amb nosaltres o puguen fer-ho en un futur no llunyà.\nPer l'anterior, naix aquesta Direcció de Relacions i Projectes Institucionals amb un doble objectiu: d'un costat impulsar i desenvolupar projectes institucionals, i d'un altre mantenir i enfortir les relacions amb tots els agents externs que es relacionen amb la Universitat d'Alacant.\nDirector de Relacions i Projectes Institucionals\nFEXDIR 2021 / III Fòrum Excel·lència Directiva\nOrganitzat pel Cercle-Directius d'Alacant i la consultora MB Comunicació, amb CaixaBank com a principal patrocinador, s'ha celebrat en l'ADDA d'Alacant l'III Fòrum Excel·lència Directiva.\nInformació sobre jornades, cursos, conferències... Institucional\nLa UA participa en el proyecte europeu CloudEARTHi\nLa Universitat d'Alacant participa en el projecte CloudEARTHi, que ha sigut seleccionat per l'Institut Europeu d'Innovació i Tecnologia (EIT). CloudEARTHi promou el desenvolupament del “big data”, la sostenibilitat i l'economia circular.\nTrobada amb Juan Luis Nicolau en la UA\nAmparo Navarro, rectora de la UA, i Juan Llopis, director de Relacions i Projectes institucionals, s'han retrobat amb Juan Luis Nicolau, investigador i antic company de la UA, i actualment professor en Virginia Tech. dels EUA. Nicolau ha sigut guardonat amb el premi Alimara en Investigació en Turisme que atorguen la UB, CETT-UB i la Diputació de Barcelona.\nPresentació del projecte "Corredor Verd del Monnegre"\nAssemblea General d'AVE 2021\nTrasllat del Servei OGPI\nASSEMBLEA DEL CERCLE DE DIRECTIUS D'ALACANT\nUnitat Ellis Alacant. Referent espanyol en IA a Europa\nÚltima actualizació: 24/09/2021


Vuit dels deu components de Txarango, fotografiat en un carrer de Vic. PERE TORDERA\nBarcelona"Les primeres tres setmanes no se sentia el soroll de l'autovia, ni un cotxe", diu el cantant de Txarango, Alguer Miquel. De sobte, el confinament sembla un record llunyà mentre diferents membres del grup traginen pel local d'assaig que tenen llogat en un polígon industrial de Vic. "La vida ens l'hem muntat al voltant del grup i del local d'assaig", explica el teclista, Sergi Carbonell. Tots dos, nascuts el 1986, fan de portaveus d'una banda que amb la publicació del disc De vent i ales (Halley Records, 2020) comença a acomiadar-se del públic que els ha acompanyat durant una dècada. Però de moment, i atès que no faran concerts fins al 2021, Txarango s'ha aplicat un ERTO. "És que ara com ara no estem generant activitat econòmica", diu Miquel.\nDe fet, a la cançó És hora de tornar a casa\nParleu de cremar mobles, de fer foc nou. En el disc hi un tema titulat La foguera\n¿De vent i ales\nL’havanera és La memòria de les mans\nEl to de la cançó Barcelona recorda el de la cançó BarcelonaBarcelona sona de Yacine & The Oriental Groove\n¿Avui que fas anys\nDiguem-ho d'una altra manera: Avui que fas anys\nA De vent i ales\nSempre heu tingut una projecció política prou clara, tot i que les cançons no eren especialment explícites. I ara en l’últim disc sí que en feu una d’explícita, Cançons de llibertat\nDe l’experiència frustrada del concert als balcons\nEn el documental De vent i ales\nmúsica ARA amb la cultura Txarango


Científics que van demanar auditar la gestió de la Covid la reclamen ara\nEls científics que van demanar una auditoria sobre la gestió de la Covid la reclamen amb urgència i despolititzada\nLa vintena de científics que van reclamar una avaluació de la gestió dels governs central i autonòmics apressen a iniciar-la\n«Ens mereixem que una cosa que pot ser útil no es converteixi en una arma llancívola», apunta un dels impulsors del text\nValència - Dimarts, 22/09/2020 - 13:08\nDues desenes de científics espanyols van revolucionar per unes hores l’apaivagat flux informatiu entorn de la Covid-19 de principis d’agost reclamant una avaluació independent de la gestió per part del Govern central i els executius autonòmics a la recerca d’una explicació de l’elevada mortalitat. La idea era protegir el país per a una altra pandèmia, però, passat l’enrenou, es va fer el silenci. Ara reprenen la seva petició amb una segona missiva a la prestigiosa publicació ‘The Lancet Public Health’ i hi posen data: ara. Això sí, saben que només si està despolititzada i té un gran suport social pot funcionar.\n«Ens mereixem que una cosa que pot ser útil no es converteixi en una arma llancívola», apunta a EL PERIÓDICO Alberto García-Basteiro. És un dels impulsors i apunta que les dues grans cartes perquè això no passi són que ha de tenir «una mirada al futur, per a altres onades o epidèmies» i que, segons apunta la mateixa carta, l’enfocament ha «d’evitar l’acusació i centrar-se a donar recomanacions que puguin millorar la situació sense afegir-hi culpa». Assegura que creuen que és «factible», tot i que al cap de poca estona admet que poden pecar «d’optimistes».\nHa de ser ara\nEl que tenen clar és que no pot esperar. «És urgent per guiar la política de salut pública i contribuir a superar la pandèmia», apressa la missiva. «Ha de començar immediatament», insisteix. La raó per no esperar és clara. «Com abans la fem abans hi podrem posar solucions. Segur que els canvis estructurals no es poden fer en mesos però n’hi ha d’altres que sí», apunta aquest científic.\nGarcía-Basteiro no veu problema en què es faci enmig d’aquesta segona onada ni encara que, com recull la carta, una altra vegada Espanya tingui «unes de les pitjors dades d’Europa». «No ens podem excusar que sempre estem molt ocupats, però això no ho ha de fer Salvador Illa o Fernando Simón, és compatible continuar amb la gestió», assenyala. I apunta que l’OMS s’ha compromès a avaluar-se, el mateix que països com Suècia. L’estat australià de Victòria ja ho ha fet. «Segur que tots ells també estan ocupats», assegura.\nInsisteix García-Basteiro que el que fan són suggeriments perquè l’auditoria funcioni i poder «identificar les fragilitats del sistema nacional de salut, del model de gestió o de comunicació ens els actors».\nLa principal és que es faci de manera immediata i la segona que no es polititzi, però hi ha més. «El tercer requeriment és un ferm compromís del Govern central i dels governs autonòmics per escoltar les recomanacions que siguin proposades en l’avaluació i actuar en conseqüència», reclama la carta. Acceptar el resultat i actuar en conseqüència.\nPerquè això sigui factible insisteixen en la imprescindible «independència dels membres del comitè d’avaluació», però fins i tot també dels qui els escullin. «Els que seleccionin els membres de l’equip avaluador i els mateixos membres dels equips han de ser independents dels governs, no haver treballat en el Govern i no tenir competència d’interessos», resumeix.\nLa nacionalitat no ha de ser un obstacle i hi ha d’haver equilibri de gènere, però també amplitud disciplinària. «L’avaluació ha de tenir unes mires àmplies analitzant la salut, l’economia i els efectes socials amb aportacions dels governs centrals i autonòmics, atesos els alts nivells de descentralització de competències», recorden. Que s’avaluï tothom hauria d’ajudar que tots acceptin ser auditats.\nUna vintena de científics reclamen una auditoria sobre la gestió del coronavirus a Espanya\nEl projecte d'una vacuna casolana contra la Covid-19 crea enrenou entre els científics


La situació sanitària actual provocada per la covid-19 no permet celebrar actes multitudinaris durant les nostres Festes Majors. | Ajuntament de Tavernes de la Valldigna\n2 Setembre 2020 8:15\nLa situació sanitària actual provocada per la covid-19 no permet celebrar actes multitudinaris durant les nostres Festes Majors.\nDonem inici a un atípic mes de setembre en què la situació sanitària que estem vivint és la que marca el nostre dia a dia.\nEn estos dies hauríem d’estar preparant la presentació del llibret i programació de les nostres Festes Majors, però enguany serà diferent ja que, com a conseqüència de la Covid-19, no es poden realitzar actes de gran afluència de persones.\nÉs per este motiu i per tal de garantir la seguretat dels veïns i les veïnes que s’ha acordat no realitzar els actes multitudinaris que eren habituals en les nostres Festes Majors.\nNo obstant açò, des de la Regidoria de Cultura i Festes s’han programat diferents activitats de xicotet format, seguint la línia de les actuacions del Balcó de la Cultura, extremant les mesures sanitàries establertes per tal de continuar oferint una programació cultural segura i no paralitzar per complet l’economia. Activitats que es duran a terme sempre que la situació sanitària ho permeta.\nEn aquest context, s’està actuant amb responsabilitat i s’ha acordat també amb el sacerdot de l’Esglèsia de Sant Pere que els actes religiosos en honor al Crist de la Sang i la Divina Aurora, patrons de la nostra localitat, es realitzaran a l’Esglèsia de Sant Pere.\nLes nostres Festes Majors tenen un component social i econòmic molt important i per aquest motiu la decisió presa ha sigut molt complicada però en estos moments, més que mai, la salut dels nostres veïns i veïnes i els visitants que ens acompanyen durant els dies de festa, és el més important.\nDes de la Corporació Municipal de l’Ajuntament de Tavernes de la Valldigna es demana responsabilitat a totes i tots per tal de minimitzar els riscos de contagi, així com, que seguim amb seriositat les mesures sanitàries establertes.\nL’auto control, el respecte a les persones més febles, la consideració a tot el personal que treballa des dels diferents àmbits per a pal·liar els efectes danyosos de la Covid-19 i el seguiment de les recomanacions sanitàries farà que aconseguim guanyar la partida perquè aquesta situació passe el més aviat possible.


Què volem fer ?\ndimarts, 19 d'abril de 2011 11:10\nAbans de res, es tracta de donar un enfocament eminentment preventiu. Cal Intentar utilitzar els recursos que estiguin al nostre abast per evitar lesions en els castellers. I si aquestes es produeixen, col·laborar en l'atenció al lesionat.\nPer això es treballaran una sèrie d'aspectes, com són:\n• Fomentar hàbits saludables (supressió hàbit tabàquic, alcohol amb moderació, dieta equilibrada, etc).\n• Millorar la condició física i psíquica del casteller:\n-Desenvolupar exercicis d’escalfament als assajos; així, si hem fet un bon escalfament abans de pujar a castell, no només hem posat el nostre sistema musculoesquelètic en condicions de suportar millor les càrregues i evitar lesions per sobrecàrrega, sinó que també es podrà respondre millor a les oscil•lacions i batzegades del castell, disminuint les possibilitats de caiguda.\n- Aconsellar exercici físic fora dels castells. Per exemple, la realització d’algun exercici de tipus aeròbic de baixa intensitat com caminar, córrer, anar en bicicleta, fer natació... A més de ser beneficiosos per al sistema musculoesquelètic, milloren la resposta a l`estrès psíquic i el sistema cardiovascular. I, també, per fer un condicionament complet, a part de l’activitat aeròbica, haurem de treballar estiraments i també potenciar la musculació.\n- Donar suport a l’equip de la tècnica perquè es compleixin les normes Bàsiques de Seguretat i s’evitin males posicions, entrades precipitades, etc., que puguin condicionar sobrecàrregues i lesions. Ús d'elements de protecció (terra atenuant, xarxa, etc). Portar la vestimenta correctament, serveis per protegir-nos. Col•laborar en els estudis de seguretat que s'organitzin a la coordinadora de colles (la colla ja porta uns anys col•laborant en l'estudi dels cascos).\n- Oferir atenció al lesionat: respectar la confidencialitat i el seu consentiment i ajudar-lo tant en una primera cura com en el consell posterior. Disposem d'una farmaciola i hem creat uns protocols de caigudes que poden ajudar que aquesta atenció sigui més organitzada. Cursem els parts de lesions de caigudes a l'asseguradora i fem un seguiment dels lesionats.


FAQ Voluntariat – Organització per a les Obres Transformatives\nL’OTW (Organització per a les Obres Transformatives) és una organització formada només per voluntaris/es, aixíque tothom que hi contribueix ho fa en règim de voluntariat. Al mateix temps, els nostres rols tenen diversos nivells de responsabilitat i compromís, que distingim fent servir els termes voluntari/a i personal.\nGeneralment, un/a voluntari/a forma part d’un grup (organitzadors/es d’etiquetes, programadors/es, verificadors/es, traductors/es) o d’un equip de treball amb tasques específiques i focalitzades que completar. Els/les voluntaris/es d’un grup no tenen l’obligació d’assistir a les reunions; als/les voluntaris/es d’equips de treball sí que se’ls podria demanar que ho fessin. Els/les voluntaris/es no tenen dret a vot dins dels seus comitès respectius si no és que també són personal del comitè.\nSí; molts/es membres del personal de l’OTW (Organització per a les Obres Transformatives) dediquen el seu temps a més d’un rol. Tanmateix, et suggerim que consideris seriosament la demanda de temps que impliquen els rols que t’interessen i el temps que hi pots dedicar. Que la gent contribueixi en més d’un rol pot tenir un gran valor tant per als/les nostres voluntaris/es com per a l’OTW, però també ens volem assegurar que no sobrecarreguem ningú amb massa responsabilitat. Totes les nostres descripcions de rols inclouen un temps estimat de dedicació per ajudar a que us feu una idea. També suggerim que els/les voluntaris/es parlin amb el/la cap del seu comitè abans de comprometre’s amb cap rol extra.\nTots/es els/les voluntaris/es de l’OTW (Organització per a les Obres Transformatives) treballen en línia, pel que no cal que et trobis enlloc en concret. Mentre tinguis accés a internet, ets al lloc adequat (i tindràs oportunitat de treballar amb gent de tot el món).\nI tant! Són molt benvinguts/es els/les voluntaris/es de tot el món i amb experiència de tota mena. Com a organització al servei d’una comunitat internacional, tenim usuaris/es i membres la primera llengua dels/les quals no és l’anglès i per a diversos dels nostres comitès i projectes és beneficiós comptar amb gent que parli llengües diferents. L’anglès és la llengua franca per al conjunt de l’organització, pel que has de ser capaç de treballar en anglès (tot i que no cal que sigui perfecte!). Si et preocupa alguna cosa en concret a l’hora de sol·licitar un rol disponible, fes-ho saber a Voluntariat i Captació i et posaran en contacte amb el/la cap del comitè.\nAra per ara només acceptem sol·licituds per a rols que apareixen a la llista. Part del nostre procés és fer captació només per a rols que accepten en aquests moments nous/es voluntaris/es i estan preparats per formar-los/les i incorporar-los/les. Tanmateix, t’animem a estar pendent de la pàgina de voluntariat i les Notícies de l’OTW (Organització per a les Obres Transformatives) per quan estigui disponible el rol que t’interessa. Si tens preguntes més específiques sobre els rols, pots contactar amb Voluntariat i Captació.\nPer a rols que tenen moltes vacants disponibles (p.e. una bassa de voluntaris/es, com traducció o organització d’etiquetes): Voluntariat i Captació enviarà les sol·licituds al/la cap del comitè en qüestió i/o líders de les basses de voluntaris/es. Aquests/es entrevistaran llavors els/les candidats/es per veure si hi encaixarien. Farem saber a tothom els resultats de les sol·licituds tan aviat com puguem.\nPer a rols que estan buscant només un nombre determinat de persones (p.e. rols de personal): Voluntariat i Captació guardarà totes les sol·licituds i les enviarà al/la cap apropiat/da al final del període de captació. El/la cap entrevistarà llavors els/les candidats/es per trobar la persona que millor s’ajusti als rols disponibles. Farem saber a tothom els resultats de les sol·licituds tan aviat com puguem.


Un grup de passatgers agredeix tres vigilants de seguretat del metro de Barcelona - Empordà\nUn grup de passatgers agredeix tres vigilants de seguretat del metro de Barcelona\n?Els treballadors van rebre nombrosos cops quan intentaven calmar diverses persones que provocaven aldarulls a l'interior d'un comboi\nUn grup de passatgers va agredir al metro de Barcelona tres vigilants de seguretat, que van patir lesions de diversa consideració, en intentar calmar-los quan estaven provocant aldarulls a l'interior d'un comboi de la línia 5. L'agressió es va produir diumenge passat entre un i dos quarts de set del matí, quan la companyia va rebre un avís que dins d'un tren de la línia 5 hi havia un grup de sis o set passatgers amb comportaments incívics.\nDos vigilants de seguretat de TMB van pujar al comboi a l'estació de Sants i van intentar que els esvalotadors deixessin de provocar aldarulls, encara que els joves van continuar amb una actitud hostil i van agredir els dos agents. Un passatger, que es va identificar com a vigilant de seguretat privada fora de servei, va intervenir en ajuda dels agents de seguretat, fet pel qual també va ser agredit.\nQuan el comboi va arribar a l'estació de Gavarra, els autors de l'agressió van aconseguir fugir, sense ser localitzats pels vigilants de reforç, fet pel qual es va alertar els Mossos d'Esquadra.\nEls tres vigilants agredits van ser inicialment atesos pel Sistema d'Emergències Mèdiques (SEM) a l'estació de Cornellà, cap d'ells en estat greu, si bé els dos vigilants del metro van acudir posteriorment a la mútua laboral per ser tractats de contusions i hematomes i el tercer vigilant va ser traslladat a l'hospital Moisès Brogi perquè l'atenguessin de dues ferides a la cara i al cap. Els tres vigilants han interposat ja una denúncia davant els Mossos d'Esquadra, que han iniciat una investigació per intentar identificar, localitzar i detenir els agressors.


Mensa - Viquipèdia, l'enciclopèdia lliure\nAquest és un article sobre l'organització d'intel·lectuals mundial Mensa. També hi ha un article sobre la constel·lació Mensa\nMensa és una associació de persones d'altes capacitats o alt quocient intel·lectual. L'únic requisit d'admissió és obtenir en un test d'intel·ligència una puntuació situada en el 2% superior de la població.\n1 Nom de l'entitat\n5 Perfil dels socis\nNom de l'entitat[modifica]\nEl seu nom procedeix de mensa, (taula en llatí), en record a la "taula rodona" del Rei Artur, simbolitzant un club de socis amb iguals drets i obligacions.\nRoland Berrill, advocat australià, i Lancelot Ware, científic i jurista anglès, van fundar Mensa a Anglaterra el 1946. La seva idea era crear una associació de superdotats amb un únic requisit d'admissió, el quocient intel·lectual, perquè fos aliena a qualsevol tipus de diferències polítiques, religioses, ideològiques o nacionals.\nMensa té tres objectius declarats: identificar i promoure la intel·ligència en benefici de la humanitat; promoure la investigació sobre la naturalesa, característiques i aplicacions de la intel·ligència i crear un ambient social que fomenti l'activitat intel·lectual dels seus socis.\nMensa Internacional és una agrupació de "Menses" nacionals que té uns 100.000 socis. Els socis que resideixen en un país on hi ha una Mensa constituïda pertanyen a l'esmentat grup, mentre que en països amb pocs socis, formen part de Mensa Internacional. Els dos grups principals són American Mensa, amb 50.000 socis, i British Mensa (inclou Regne Unit i Irlanda), amb uns 25.000. Mensa Espanya funciona des de 1984 i té 1.200 socis. Existeixen grups nacionals reconeguts a l'Argentina i Colòmbia.\nPerfil dels socis[modifica]\nMensa reuneix a tota mena de persones de qualsevol procedència i formació amb l'objectiu de crear un ambient socialment enriquidor. Mensa accepta com a prova d'ingrés un certificat emès per un psicòleg degudament autoritzat per exercir la seva professió i també administra tests de quocient intel·lectual.\nMensa International Arxivat 2005-03-22 a Wayback Machine.\nLlista de tots els grups de Mensa Arxivat 2011-05-19 a Wayback Machine.\nJocs d'enginy del club Mensa\nObtingut de «https://ca.wikipedia.org/w/index.php?title=Mensa&oldid=29416689»


Arxius de Arquitectura – Pàgina 2 de 6 – Viatjar pel Món\nQuè veure en dos dies a Brussel·les\n28 de novembre de 2017 per Viatjar pel món Deixa un comentari\nBrussel·les és una ciutat molt accessible. Cada dia hi ha diversos vols des de Barcelona i a uns preus molt econòmics. Es pot visitar en un cap de setmana i té multitud d’atractius que la fan una gran destinació. Podeu veure preus de vols des del banner de sota.\nUs expliquem què es pot veure en dos dies de visita a la ciutat. El primer dia el dediquem al centre històric. En el mapa interactiu hi podeu veure el recorregut que us recomanem.\nEl centre neuràlgic i punt de partida de qualsevol ruta per Brussel·les és, sens dubte, la Grand Place. Considerada una de les places més boniques del món, és difícil destacar-hi el millor. Cada edifici, individualment, és una joia. I tota ella, en conjunt, és sensacional. Començant per l’Ajuntament i continuant per totes les seus gremials, cada edifici té les seves particularitats. És el lloc més viu de la ciutat. Mercats de flors, concerts… Qualsevol cosa pot passar a la Grand Place.\nMolt a prop hi trobem les galeries St. Hubert. Daten del 1847 i van ser les primeres galeries comercials d’Europa. Són d’estil neoclàssic i amb una volta de vidre que permet l’entrada de llum i protegeix de l’aigua de pluja. La majoria de botigues són d’articles de luxe. No és un lloc per anar-hi de compres, a menys que siguis ric. Però l’espai mereix una visita. I els aparadors són una meravella.\nA mitja galeria, hi travessa la Rue des Bouchers. És un lloc farcit de restaurants i terrasses, amb molt color i moviment. Ideal per fer fotos, però no tant per anar a menjar. No destaca pas per la seva qualitat.\nDe camí, passarem a veure un mural de Gaston, conegut a Catalunya com a Sergi Grapes (Rue de l’Ecuyer 9). Trobareu molts murals dedicats a còmics escampats per tota la ciutat.\nSeguint la ruta, trobem la majestuosa façana de la borsa. D’estil neoclàssic i de l’any 1873, mereix una mirada detinguda per apreciar tots els detalls.\nA pocs metres, un mercat neorenaixentista de maó i ferro forjat. Les Halles de St. Gery (10:00 – 24:00) es va construir l’any 1881 al voltant d’un monument piramidal que és el km. 0 des del que es mesuren les distàncies a tots els punts de Bèlgica. Ara no funciona com a mercat. És un local nocturn, bar-cafè i també s’hi fan exposicions molt interessants. L’entrada és lliure.\nSense moure-us de la plaça, entrant a un pati interior, trobareu una curiositat: l’únic tram del riu Senne que no està soterrat a Brussel·les. Antigament, aquest riu era visible a molts altres llocs, però la urbanització va anar soterrant-lo a tot arreu. En una rehabilitació que es va fer a l’edifici Lion d’Or als anys 80, es va recuperar aquest espai. L’accés és lliure, però s’ha de tenir en compte que és un espai privat d’un conjunt residencial. Cal ser discrets i silenciosos.\nEnfilarem direcció Nord fins arribar a l’església de Ste. Catherine, que té la particularitat de tenir al seu interior una verge negre. No està sempre oberta, així que heu de provar sort. Però si la trobeu tancada, no haureu fet el viatge per res. A la plaça del davant, a una cantonada, hi ha el Noordzee. És un econòmic i bon restaurant de tapes de peix. Es demana a la barra i quan ho tenen preparat et criden pel nom i t’ho emportes a unes taules altes que hi ha a la plaça. És millor anar-hi fora d’hores punta, perquè s’omple a rebentar.\nI des d’aquí, caminant o en transport públic, us podeu arribar fins al Museu del Còmic (Rue des Sables 20). Com sabeu, Bèlgica té molta tradició en el món del còmic. Artistes com Hergé (Tintin), Peyo (Els Barrufets), Morris (Lucky Luke), són d’aquí. Si us agraden els còmics, és un museu de visita imprescindible. I si no sou uns entusiastes, val la pena donar una ullada a l’edifici “art nouveau” que l’acull. A més, podeu visitar la botiga de planta baixa, dedicada exclusivament al món del còmic.\nDesprés, tornarem cap al centre per veure la magnífica Catedral dels Sants Michel i Gudule, que té certa similitud amb Notre Dame de Paris. Es va començar a construir l’any 1226, i es va trigar gairebé 300 anys en acabar-la.\nMolt a prop, en direcció sud, hi trobem el Palau Reial. Només es pot visitar a l’estiu, així que nosaltres ens vam haver de conformar en veure’l per fora.\nMolt a prop, al carrer Coudenberg, hi ha l’edifici “art nouveau” més bonic de Brussel·les, l’Old England. Data de 1899 i, actualment és el museu dels instruments musicals. Quan es va construir, acollia uns grans magatzems que li van donar el nom. La façana de ferro forjat és espectacular.\nPassant pel mig del Parc de Mont des Arts, anirem a trobar la cruïlla de Rue de l’Etuve i Rue du Chêne, on hi ha la famosa font del Manneken Pis. És un lloc de visita obligada, perquè tots n’hem sentit a parlar. Però en realitat és una petita figureta de bronze amb poca gràcia, atestada de turistes, i sense un interès especial. És d’aquelles coses que agafen molta popularitat però que, quan les veus, deceben. Us posem una foto de l’aglomeració que es munta al davant.\nAl costat mateix (Rue de l’Etude 33) hi veurem un mural de Tintín.\nI a escassos metres, ja torneu a ser a la Grand Place. Si encara no és de nit, quedeu-vos-hi fins que es faci fosc i encenguin la il·luminació. És tant o més espectacular que de dia.\nSi heu anat a bon ritme, tota aquesta visita es pot fer en un sol dia. Però val la pena dedicar una altre dia a veure més llocs de Brussel·les. Així que aquí teniu un altre mapa interactiu del que podeu fer el segon dia.\nUn dels imprescindibles és l’Atomium. Està bastant allunyat del centre i hi haureu d’anar en transport públic. Aquest cristall de ferro, ampliat 165.000 milions de vegades és un dels símbols de la ciutat, i es va construir per a l’exposició universal de 1958. Amb una alçada total de 102m, disposa de 9 esferes de 18m de diàmetre connectades entre sí amb uns tubs que al seu interior allotgen escales i ascensors per comunicar-se. Cada esfera està dedicada a diferents tasques: exposicions, mirador, restaurant. I les vistes des de la més alta són magnífiques. Aquí és on hi ha el restaurant, que és bastant car. Però val la pena anar al bar a prendre un cafè per gaudir de les vistes i de l’entorn “vintage” amb tranquil·litat. Tot i que costa 12€ accedir a l’Atomium, estan ben invertits.\nAgafant novament el transport públic, recomanem desplaçar-vos fins al barri de Sant Gilles. Aquí es pot fer una ruta per cases d’estil Art Nouveau. Baixant a la parada de metro Horta, molt a prop, hi trobareu la casa d’Av. Paul Dejaer 9.\nAl final del carrer hi destaca un palau d’estil Napoleó III que, tot i no ser modernista, és destacable. Es tracta de l’ajuntament de Sant Gilles.\nJust al darrera, a Rue de Savoie 66, hi ha un fantàstic edifici “art nouveau”.\nA pocs metres hi trobem l’Av. Jef Lambeau, amb molts edificis interessants. I, de tornada al centre, podeu fer una parada a l’Av. Ducpétiaux 18. Aquest edifici té una façana que també és digne de veure.\nSi teniu ganes de caminar, podeu passar-vos pel Palau de Justícia. Un imponent edifici que data de l’any 1883 i que en el seu moment va ser l’edifici més gran del món. Probablement, encara us quedarà una estona per donar un volt pel barri de Sablon. És dels llocs més tranquils de la ciutat.\nPer a dos dies, aquesta és la nostra proposta. Esperem que us agradi.\nSi ens perdem a Flandes, busqueu-nos a…\n10 de juliol de 2017 per Viatjar pel món Deixa un comentari\nQuan planificàvem el viatge a Flandes, mirant guies, blogs i Viquipèdia, ens va cridar l’atenció una ciutat. No és la més visitada de Flandes i no en sabíem gaire cosa. A mesura que ens informàvem, les ganes d’anar-hi anaven en augment. Va ser un encert passar-hi un dia sencer. De fet, si ens perdem a Flandes, busqueu-nos a Anvers.\nAquesta ciutat ho té tot. Un petit centre històric remarcable, un immens port amb una activitat frenètica, un barri dedicat a la venda i tallat de diamants, arquitectura art-nouveau de gran nivell i uns edificis moderns impressionants. Què més es pot demanar?\nEstà a tan sols 45 minuts de Brussel·les. I només arribar, ja tenim una meravella per veure: l’estació central d’Anvers. És un impressionant edifici de pedra, d’estil eclèctic, que data de finals del segle XIX. Hi destaca per sobre de tot una volta d’acer i vidre de 185 m de llarg i una alçada de 44 m. Està considerada una de les estacions de tren més boniques del món. Tot l’embolcall (façanes i volta) es manté intacte, però l’interior va ser reformat a fons per adaptar-se als nous trens d’alta velocitat, convertint-la en una estació moderna i funcional.\nEn front de l’estació hi ha el barri dels diamants. Anvers concentra el 80% del comerç mundial de diamants en brut i, en aquest barri, es mou tot aquest mercat. Tradicionalment, el negoci ha estat en mans de comerciants jueus ortodoxes, que es continuen veient pels carrers amb la seva tradicional vestimenta negra, barret i tirabuixons.A dia d’avui, també hi ha molts comerciants d’origen indi. Els carrers on es veu més moviment són Hoveniersstraat i Schupstraat. És fàcil trobar grups de gent fent tractes al mig del carrer, davant dels edificis.\nUn cop hem donat un volt pel barri, en dirigim al nord cap al beguinatge (Rodestraat 39). Està una mica lluny, així que ha arribat el moment de provar el servei de bicicletes de la ciutat. Es pot reservar prèviament via web a https://www.velo-antwerpen.be Només costa 4€/dia i permet fer recorreguts d’un màxim de 30 minuts, deixant la bicicleta a una de les múltiples estacions escampades per la ciutat. Veureu que és molt fàcil. De fet, son el mateix model de bicicleta que teníem fins no fa gaire a Barcelona.\nEl beguinatge d’Anvers és el més petit que vàrem visitar, però absolutament encantador. Conserva els seus carrers amb llambordes, totes les cases, l’església, un petit jardí central i el seu mur perimetral. Si no sabeu què és un beguinatge, mireu el nostre post aquí\nEs va construir l’any 1545, després que el beguinatge situat al sud de la ciutat fos destruït. L’última beguina, Virginia Laeremans, va morir l’any 1986. I actualment són cases privades de ciutadans d’Anvers. S’hi pot accedir lliurement i té la particularitat que, a més de les cases que envolten el jardí, també es va construir un carrer secundari per poder acollir un major nombre de beguines.\nSortint d’aquí, també en bicicleta, ens apropem a una de les zones que estan tenint una major transformació en els últims anys. És la zona del port més pròxima a la ciutat (Eilandje). Aquí hi trobem un espectacular edifici, que acull les oficines de l’autoritat portuària, obra de l’arquitecta iraquiana Zaha Hadid. Malauradament, aquesta gran arquitecta va morir l’any 2016, poc abans de que acabés l’obra.\nUn altre edifici destacat a Eilandje és el Museu MAS, de 60 m d’alçada i revestit amb pedra de marès vermella i uns panells de vidre corbat. Es pot pujar gratuïtament a la teulada, des d’on es tenen unes fantàstiques vistes de la ciutat. A l’interior hi ha diverses exposicions. Algunes són gratuïtes i d’altres de pagament. Però si una cosa hem de destacar per sobre de tot, és l’àrea d’estudi ubicada a la vuitena planta. Aquí hi ha taules i cadires per poder estudiar, llegir o passar l’estona, amb wifi gratuïta, amb unes vistes espectaculars de tota la ciutat.\nDe camí a la Grote Markt, també en bicicleta, ens trobem amb l’església de Sant Carles Borromeu. Aquesta església barroca data de l’any 1621 i tenia un interior molt ornamentat, amb uns frescos al sostre obra de Rubens. Malauradament, un incendi a l’any 1718 els va destruir. A l’interior hi destaquen els confessionaris de fusta tallada.\nCom totes les ciutats flamenques, Anvers té una Grote Markt (plaça Major), amb dos edificis destacats. La Catedral i l’Ajuntament. La catedral és d’estil gòtic i es va acabar l’any 1521, després de 169 anys de construcció. El seu campanar, amb 123 m d’alçada, és el més alt de tot Flandes. A dins hi trobem vàries pintures de Rubens.\nAl carrer lateral, al nº 16 d’ Oude Koornmarkt hi ha l’entrada al passatge Vlaeykensgang. Data de l’any 1591 i és com fer un viatge al passat només passar per sota de l’arc d’entrada. Està intacte i és un bon lloc per descansar una mica.\nTornem a la Grote Markt, per veure l’Ajuntament del 1565, d’estil manierista i amb influències italianes i flamenques. La façana principal, farcida de banderes, mereix una mirada detinguda.\nSi ens arribem a la vora del riu Escalda, hi trobem la construcció més antiga de la ciutat, el Het Steen (castell). És del segle XIII, i ha patit diverses intervencions que han fet que perdi el seu valor històric. Tot i així, el seu emplaçament fa que sigui molt fotogènic.\nResseguint el riu en direcció sud, ens trobem amb el túnel de Santa Anna. En el moment de la seva construcció va ser una gran obra d’enginyeria. És un túnel per a travessar el riu Escalda, de 600 m de longitud i a 30 m de fondària. S’hi pot accedir per un ascensor de gran capacitat, però és millor baixar utilitzant les escales mecàniques de fusta, originals del 1933. Un cop a baix, la vista no dóna per veure el final. Recomanem que passeu a l’altra banda i sortiu a veure les vistes de la ciutat.\nTornem un altre cop a la ciutat i arribem a la casa-museu Plantin-Moretus (Dm-Dg 10:00-17:00 8€). Nosaltres no hi vam poder entrar perquè era massa tard, però diuen que val molt la pena. És un edifici del segle XVI on hi havia l’impremta més antiga del món. El conjunt és l’únic museu que forma part del Patrimoni Mundial de l’Unesco.\nAra toca tornar a agafar la bicicleta, allunyant-nos del centre en direcció sud, per veure un parell de façanes d’edificis d’estil Art-Nouveau. El primer és el Help U Zelve (Volkstraat 40), construït l’any 1901 per a ubicar-hi la seu del partit socialista. Hi destaquen uns mosaics de treballadors del camps, nus.\nL’altre edifici, el ‘t bootje (Schildersstraat / Plaatsnijdersstraat), té una ornamentada façana que inclou la proa d’un vaixell, a mode de tribuna, a la cantonada. Us heu de passar una bona estona mirant-lo per no perdre cap detall. És un edifici singular.\nNovament amb bicicleta, us podeu apropar a un dels edificis més moderns de la ciutat. El Palau de Justícia és una altra construcció singular, obra de l’arquitecte Richard Rogers, que destaca per les teulades de titani en forma de vela. Al tractar-se d’un edifici immens, és difícil veure’l amb prou perspectiva. Tot i així, val la pena donar-li una ullada.\nD’aquí ens traslladem al barri de Zurenborg, famós per tenir una gran concentració d’edificis d’estil Art-Nouveau. Està a 4 km, però amb bicicleta hi sereu en un tres i no res. pel camí passareu pel barri on viu la comunitat jueva. No cal que us diguem els carrers, perquè veureu que van vestits de manera tradicional. En arribar a Zurenborg, hi veureu molts edificis interessants. Però els més destacats estan a Waterloostraat.\nI això és tot. No ens direu que no hi ha coses a fer, a veure i a viure en aquesta ciutat. Per això, si ens perdem per Flandes, busqueu-nos a Anvers. Ah! Si feu la ruta que us hem marcat, no heu de tornar cap a l’estació central. El barri de Zurenborg té l’estació Antwerpen-Berchem allà mateix, podeu agafar el tren que us portarà a Brussel·les.\nQuè veure a Bruges en un dia\n7 de juny de 2017 per Viatjar pel món Deixa un comentari\nNosaltres vam estar una setmana per Flandes i, per comoditat, vam dormir tots els dies a un apartament de Brussel·les. Així que, per a visitar Bruges, vàrem agafar un tren des de l’estació central que ens deixava a la ciutat en poc més d’una hora. Però tampoc és mala opció passar una nit a Bruges. Podeu fer la reserva des del banner de sota.\nReserva ara a Bruges\nEl recorregut que vam fer nosaltres per la ciutat el podeu veure al següent mapa interactiu.\nSortint de l’estació de tren de Bruges ens dirigim al beguinatge (begijnhof en neerlandès). Si no sabeu el que és, podeu llegir el nostre post sobre els beguinatges flamencs aquí. Passarem pel mig del Minnewaterpark, conegut com el llac de l’amor. La llegenda diu que si creues el pont amb la teva parella, l’amor serà etern. És un parc molt agradable, i molt popular entre els locals.\nEl beguinatge de Bruges (6:30-18:30 gratuït) el va fundar l’any 1245 la comtessa de Flandes, Margarida de Constantinoble. Fins l’any 1928 va estar acollint beguines, però actualment hi viu una comunitat de germanes benedictines.Està format per una filera de cases d’estil nòrdic que envolten un jardí central i rodejat exteriorment per un mur. A la nit es tancava la comunicació amb la ciutat i les beguines quedaven aïllades. A dia d’avui, encara es continuen tancant les portes a les 18:30. Si esteu interessats, es pot visitar l’interior d’una de les cases per només 2€. Forma part del Patrimoni de la Humanitat per la Unesco, conjuntament amb la resta de beguinatges flamencs.\nMolt a prop del beguinatge hi ha la cervesera De Halve Maan. És l’única cervesera artesanal que continua funcionant al centre històric de Bruges. I no ha estat fàcil mantenir-se. Els carrers estrets i protegits del centre feien molt difícil distribuir amb camió els 5000 litres/hora de producció. Així que se’ls va acudir una idea molt boja; enviar la cervesa a una planta embotelladora fora de la ciutat per una canonada sota terra. I ho van fer! Són pioners al món en un sistema de distribució com aquest. A l’entrada de la fàbrica podeu veure la canonada, amb la indicació dels 3276 m de recorregut. Per cert… La cervesa és boníssima. La podeu tastar a la mateixa fàbrica o a qualsevol bar de la ciutat.\nSeguint direcció nord, resseguint el canal, arribem a església de Nostra Senyora (Onze-Lieve-Vrouwekerk) (9:30-17:00 entrada 4€). És una església medieval, construïda el segle XIII, a la que se li van anar agregant alguns elements els segles XIV-XV. El més destacat és la seva torre de maó de 122 m d’alçada que, a dia d’avui, continua sent la construcció més alta de la ciutat.\nA l’interior hi ha la tomba de l’últim duc de Borgonya (Carles el Temerari) i de la seva filla Maria de Borgonya, de gran valor artístic.\nPerò l’obra més rellevant que hi trobem és la Madonna de Bruges. Data de l’any 1504 i és obra del polifacètic artista renaixentista Michelangelo. Està feta de marbre blanc i presenta força similitud en la vestimenta amb la coneguda Pietà de Sant Pere del Vaticà. De fet, la Madonna de Bruges es va esculpir poc temps després de la Pietà. Com moltes altres obres d’art rellevants, va patir l’espoli, primer per les tropes de Napoleó i dos segles més tard per les tropes nazis.\nSortint d’aquí, i dirigint-nos cap al centre, hi trobem la catedral gòtica de Sant Salvador (10:00-13:00 / 14:00-17:30 gratuït), construïda entre els segles XIII-XV. És l’església més antiga de Bruges i, inicialment, no era més que una parròquia normal. No va ser fins al segle XIX que es convertia en catedral, substituint a l’església de Sant Donatius, destruïda en l’època de l’ocupació francesa. Degut a aquest “ascens” de categoria es va fer necessari adaptar-la per no quedar eclipsada per la veïna església de Nostra Senyora. Per tant, es va encarregar la construcció d’una imponent torre que la fes visible des de qualsevol punt de la ciutat.\nRetornant cap al canal, una mica més al nord de l’església de Nostra Senyora, hi ha un petit parc: el Hof Arents. Aquest és un lloc per a relaxar-se i veure la vida passar al voltant del canal. Les vistes de l’església de Nostra Senyora són fantàstiques, i el Pont de Sant Bonifaci és el lligam amb l’altra banda del canal. Aquest pont s’anomena “pont dels enamorats”, perquè diuen que és el lloc on molt brugencs han aconseguit el seu primer petó.\nSi teniu temps, torneu a passar-hi a última hora de la tarda, quan les barques turístiques ja no funcionen. És el moment en que els cignes pugen pel canal després de passar tot el dia al Minnewaterpark, fugint del soroll de les barques.\nCaminant 300 m més al nord, seguint el canal, hi trobem la vista més famosa de la ciutat de Bruges: el Moll del Rosari (Rozenhoedkaai). A qualsevol hora del dia o la nit, faci sol o plogui, aquest lloc és especial. Segur que heu vist multitud de fotos d’aquest lloc, i veure’l en viu no us decebrà. Val la pena fer una parada i gaudir-ne una bona estona.\nI a només 100m, també al costat del canal, hi ha el Vismarkt (mercat de peix) (Dm-Ds 8:00-13:30). És un mercat situat sota d’uns porxos que es va construir l’any 1821. Amb anterioritat, el peix es venia a la plaça del mercat (Markt), però la forta olor va fer que es traslladés a aquesta nova ubicació. Avui dia, encara es pot comprar peix als matins, de dimecres a dissabte.\nTravessant a l’altra banda del canal ens trobem amb la plaça Burg. És el centre administratiu de la ciutat. L’edifici gòtic de l’ajuntament (9:30-17:00 4€) data del 1420 i té una façana ricament ornamentada. Però el més destacat és la sala gòtica que hi ha a la primera planta. No us la podeu perdre.\nUn altre edifici destacat és la Basílica de la Santa Sang (9:30-12:30 /14:00-17:30 2,50€). El seu nom l’agafa d’una ampolla que, diuen, conté unes gotes de la sang de Crist. Suposadament, la van portar els creuats el segle XII. Nosaltres no hi vam entrar.\nI acabem a la plaça Major (Markt). L’edifici més imponent és el campanar del segle XIII, al que s’hi pot pujar i tenir unes magnífiques vistes de la ciutat. Només s’han de pujar 366 graons.\nSi teniu temps, val la pena fer una ruta a peu pels Canals. Sortint de la plaça Burg, anem vorejant el canal Groenerei. Quan el canal es bifurca agafem Langestraat fins arribar a la vora del Gran Canal, on hi ha la torre Kruispoort (porta de la Santa Creu), que formava part de la muralla de la ciutat. Està al costat del Gran canal i, des d’aquí, vorejant el canal en direcció nord, ens trobem amb el molí Sint-Janshuis, que data de l’any 1770, i és l’únic que es manté al seu lloc original. Una mica més amunt, hi ha el molí Koeleweimolen. Aquest dos molins, a dia d’avui, encara continuen molent gra.\nDes d’aquí es pot tornar cap al centre resseguint el canal Langerei. En només 15 minuts estareu en ple centre.\nPodríem pensar que ja està tot vist i que ja podem tornar, però no. Bruges es transforma quan es fa fosc. La llum natural marxa i els llums artificials il·luminen tota la ciutat amb una delicadesa que la converteix en una nova ciutat. Deixeu-vos guiar pel vostre instint i revisiteu aquells espais que us han agradat més durant el dia. Aquí us deixem el time-lapse que vàrem fer en la nostra visita a la ciutat. Oi que no us podeu resistir a anar a veure-ho en viu?\nSabeu què és un beguinatge?\n26 de maig de 2017 per Viatjar pel món 1 comentari\nSi us hem de ser sincers, nosaltres no sabíem què era un beguinatge abans de viatjar a Flandes.\nUn beguinatge (begijnhof en neerlandès) és una construcció similar a un convent, però en comptes de monges hi viuen “beguines”. Les beguines eren dones laiques que feien una vida religiosa però fora de les estructures de l’església catòlica. Aquestes dones dedicaven la seva vida als més desemparats i treballaven per a poder mantenir la seva comunitat. Si es casaven havien d’abandonar l’associació. Aquest moviment té el seu origen a Flandes cap a l’any 1150. També es va estendre per Alemanya i França però, sobretot, va tenir èxit a Flandes.\nEls beguinatges estaven formats per cases en filera, unides entre sí, al voltant d’un pati o jardí central. També tenien una església dins del recinte. Estaven rodejats d’un mur, separant-los de la resta de la ciutat. Aquests murs tenien portes que només estaven obertes durant el dia. Els beguinatges que encara es conserven a dia d’avui, estan inscrits a la llista del Patrimoni de la Humanitat de la Unesco des de l’any 1998.\nEn el nostre viatge per Flandes n’hem vist uns quants i us volem explicar com son.\n1- Beguinatge de Bruges\nEl va fundar l’any 1245 la comtessa de Flandes, Margarida de Constantinoble, i va estar acollint beguines fins l’any 1928. Actualment hi viu una comunitat benedictina.\nEstà format per una filera de cases d’estil nòrdic que envolten un jardí central. Perimetralment hi ha un mur que permet tancar el recinte per la nit. L’entrada és lliure tots els dies entre les 6:30 i les 18:30. Si voleu visitar una de les cases, n’hi ha una que es pot veure pagant una entrada de 2€. No és el més bonic de tots, però el fet de que continuï dedicat a la vida religiosa, el fa especial.\n2- Beguinatge de Lovaina\nA 10 minuts del centre de la ciutat hi ha l’antic beguinatge de Lovaina. Es va fundar l’any 1232 i va estar ocupat per beguines fins els anys 80 del segle passat. Des de l’any 1962 és propietat de la Universitat de Lovaina, que l’ha anat restaurant i convertint-lo en residència per a estudiants. Així doncs, aquest immens beguinatge de 100 cases, disposa de 300 apartaments per a uns privilegiats estudiants que poden viure i gaudir d’un espai meravellós.\nÉs un dels beguinatges més ben conservats de tot Flandes. Manté els seus carrers interiors originals de llambordes i les cases de maó vermell. El mur exterior també està intacte, tot i que s’ha fet alguna obertura més per facilitar l’entrada i sortida al recinte.\nS’hi pot accedir lliurement a qualsevol hora del dia, ja que no deixa de ser un barri més de la ciutat. Passejar-hi és un autèntic plaer.\nSi aneu a Flandes, aquest lloc no us el podeu perdre. A més, hi trobareu pocs o cap turista. Ep! A la Lonelyplanet ni tan sols hi surt.\n3- Beguinatge de Malines\nAquest beguinatge és diferent als altres, perquè ha quedat incorporat a la ciutat, perdent els murs exteriors. Així doncs, és difícil delimitar l’espai que ocupava originàriament i no dóna la sensació d’estar dins d’un beguinatge. Pocs carrers mantenen el seu caràcter, però nosaltres destacaríem Hoviusstraat com el més autèntic.\nL’església estava en restauració quan hi vam anar i no s’hi podia entrar, però diuen que el seu interior és remarcable.\n4- Beguinatge d’Anvers\nÉs el més petit que vàrem visitar, però absolutament encantador. Conserva els seus carrers amb llambordes, totes les cases, l’església, un petit jardí central i el seu mur perimetral.\nEs va construir l’any 1545, després que el beguinatge situat al sud de la ciutat fos destruït. L’última beguina, Virginia Laeremans, va morir l’any 1986. I actualment són cases privades de ciutadans d’Anvers. S’hi pot accedir lliurement al seu interior i té la particularitat que, a més de les cases que envolten el jardí, també es va construir un carrer secundari per poder acollir un major nombre de beguines.\nEl jardí és un dels espais més tranquils que podreu trobar a la ciutat d’Anvers. La sensació és la d’estar en un petit poble allunyat de la gran ciutat. Aquest beguinatge tampoc us el podeu perdre si aneu a visitar la ciutat.\nCopyright © 2021 · Beautiful Pro Theme a Genesis Framework · WordPress · Entra


El ple de l’Ajuntament de Benetússer ha aprovat per unanimitat adherir-se al pla Edificant promogut per la Generalitat Valenciana i la Conselleria d’Educació; que dóna solució al ja anunciat Mapa d’Infraestructures publicat al gener de 2016, on es trobava un dels col·legis del municipi.\nAmb aquest pla de col·laboració entre administracions, se cerca l’adequació i millora de les instal·lacions educatives del municipi, una cooperació entre ajuntament i Generalitat en matèria d’infraestructures, que cerca donar solució a les necessitats més bàsiques dels centres educatius de la localitat.\nDurant aquests tres últims mesos la Regidoria d’Educació i el personal tècnic de l’Ajuntament ha elaborat un llistat de necessitats i les seues corresponents valoracions econòmiques, que han sigut consensuades amb les AMPAS, i els centres educatius, a més de ser aprovades pels corresponents consells escolars de centre i Consell Municipal.\nTal com ha explicat la regidora d’Educació, Ana Martín Valero, “s’espera que gràcies al pla Edificant es puguen satisfer íntegrament les demandes dels centres educatius, ja que tots ells tenen més de 35 anys i necessiten urgent d’una intervenció, una demanda per part de tots ells que ve des dels anys de les promeses de CIEGSA, de les quins ja sabem el seu resultat. Es prioritzarà l’accessibilitat, i aspectes tan bàsics com són l’adequació del sistema elèctric, la calefacció o els banys, entre altres demandes”.


Projectes MetròpolisFPLab - Agència desenvolupament econòmic\nCercador ADE Cercador global de l'AMB\nS'obren els tallers de creativitat i el procés de selecció d'idees\nHa finalitzat el termini d'inscripció al projecte MetròpolisFPLab. En aquesta convocatòria s'han seleccionat 153 idees, amb un total de 695 usuaris adscrits a la plataforma (entre alumnes i tutors) de 33 centres d'FP. Els millors projectes reben una beca formativa i recursos materials per al centre d'FP i reconeixement al responsable de la tutoria.\nAquesta iniciativa, que invita els estudiants a construir projectes innovadors a partir de les seves idees i els apropa a les demandes del món empresarial del mateix territori, ja ha dut a terme els tallers de reptes del mes de novembre, i ara, durant els mesos de febrer i març, es portaran a terme els tallers de creativitat i de prototipatge.\nEl calendari es pot consultar al blog de la Plataforma InnoAMB\nPunt de trobada entre empresa i escola\nMetròpolisFPLab fusiona els projectes Innolab d'Innobaix, Port Innova del Port de Barcelona i el projecte Entra al circuit de la Innovació amb l'FP del Circuit de Barcelona-Catalunya, per promoure la innovació oberta com a procés metodològic d'alt valor afegit per la seva aplicabilitat a l'FP. D'aquesta manera, es converteix en un punt de trobada entre empreses i centres educatius de formació professional, amb la finalitat de generar valor econòmic, social i cultural al territori metropolità.\nEs duu a terme en col·laboració amb la Fundació BCN Formació Professional i amb el suport d'altres agents del territori, com Innobaix, el Port de Barcelona i el Circuit de Barcelona-Catalunya, i les empreses Aigües de Barcelona, Autoterminal, OneOcean, Avant Grup i Bayer, entre d'altres.\nTaller de reptes


Nom: LA TORRE VELLA DE SALOU\nAltres noms: Torre de Carles V\nNúm. Registre / Catàleg: 1799-MH\nEs tracta d'un edifici de planta quadrada, de 10 metres de costat. La part inferior es troba reforçada per un talús on s'obren els forats de canoners i les espitlleres. Interiorment està distribuïda en planta baixa i tres pisos. Presenta en els pisos intermitjos molt poques obertures, amb fals arc copial, i dues més àmplies a cada parament del pis superior amb arc carpanell. La comunicació interior es realitza mitjançant una escala de cargol. La porta d'accés està situada a llevant, al mateix talús, a sobre de la qual hi ha l'escut de l'arquebisbe de Cardona. El parament és fet de carreus de forma força regular. La torre es comunica amb la masia del costat amb un pontet enganxat al primer pis, però que és d'una factura més moderna.\nAquesta torre presenta tot un seguit de particularitats que la fan considerar com una de les més interessants del terme. Es tracta d'un edifici de planta quadrada, de 10 metres de costat. La part inferior es troba reforçada per un talús on s'obren els forats de canoners i les espitlleres. Interiorment està distribuïda en planta baixa i tres pisos. Presenta en els pisos intermitjos molt poques obertures, amb fals arc copial, i dues més àmplies a cada parament del pis superior amb arc carpanell. La comunicació interior es realitza mitjançant una escala de cargol. La porta d'accés està situada a llevant, al mateix talús, a sobre de la qual hi ha l'escut de l'arquebisbe de Cardona. El parament és fet de carreus de f...\nArenys havia nascut com a poblet prop de la platja per concessió de l'arquebisbe Bernat de Tord.\nAmb al consentiment del Comte de Barcelona, Ramon Berenguer IV, fet el 24 de Juny de 1155, Ramon Ribes i a la seva dona, la Sibil·la, es veuran amb l'obligació de viure tots dos a Tarragona i servir amb llurs armes al prelat quan aquest ho calgués.\nPel que fa a la torre fou duta a terme el 1530 per l'arquebisbe Pere de Cardona. Malgrat la seva costosa construcció els corsaris seguiren arrasant la costa i com a conseqüència Barenys, Salou i la Pineda restaren despoblats fins l'any 1547.\nTres anys després Dragut desembarcà a la platja, destruí el castell de Barenys, i així consta en un memorial signat per l'escrivà Joan Baldrich.\nEmili Morera al Volum dedicat a la província de Tarragona, presenta un plànol de la torre de 1743 que apareix a la vora d'un piquet de cavalleria.\nÉs dita també de Carles V. Ara és Casa de Cultura de la població. Arenys havia nascut com a poblet prop de la platja per concessió de l'arquebisbe Bernat de Tord.


Des del metro (Roger de Gràcia)\n3 min. Barcelona - L'Hospitalet de Llobregat 22/02/2016 14:23\n651x366 El metro de Barcelona en la primera jornada del Mobile World Congress / PERE VIRGILI El metro de Barcelona en la primera jornada del Mobile World Congress / PERE VIRGILI\nUn viatge estranyíssim, res ha anat com m’esperava. He sortit de casa amb por, gairebé amb pànic. Fills com som de la pressa i de l’anticipació, m’imaginava Tòquio en hora punta, treballadors amb gorra i xiulet encabint sense escrúpols oficinistes perfumats convertits en ovelles suades i indolents en un vagó de càrrega. Anant cap al Mobile en metro en dia de vaga pensava, burro, t’has deixat una ampolla d’aigua per si et deshidrates, per si tens un desmai causat per una aixella massa propera. I treu-te la bufanda que hi farà molta calor, i fes uns estiraments que el viatge serà llarg. Però la por, em deia ma mare, s’evapora amb el coneixement i abans de ficar la targeta a la màquina he començat a preguntar als altres usuaris com s’havien preparat el viatge. Ave TMB, 'morituri te salutant'.\nOn era tota la gentada que m’imaginava? On eren les hordes de treballadors enfurismats i apressats a punt de cremar-ho tot? És probable que estiguessin enfadats en un altre lloc, dins del cotxe en una Ronda col·lapsada\nLa Marta m’ha explicat que s’ha llevat una hora i mitja abans per no arribar tard, el Ferran que havia trucat a la dona abans de comprar el bitllet per si no els tornava a veure mai més, i ha rigut com dient que feia broma però estava intranquil com jo. He baixat les primeres escales, les segones, i quan finalment he arribat a l’andana tot s’ha girat. Hi havia molt poca gent. Homes llegint, dones amb l’ordinador a la falda avançant feina, ningú no corria per agafar el metro, ja feien tard. "Per què preocupar-se?", m’ha dit la Mika, “És dilluns i hi ha vaga, només pots esperar i somriure”. I la por s’ha esvaït, ha desaparegut. Quan no hi ha remei, acaba el dolor, li diu el Dux al Brabantio d’Otel·lo. Lamentar una desgràcia quan aquesta és inevitable és la millor manera d’atraure una nova desgràcia, insisteix. Només cal esperar i no desesperar. I allà érem tots, estranyats de ser tan pocs, anant a la feina o al Mobile o on sigui, amb resignació i calma. I allà hi era també Gabriel Rufián, que anava a la seu d’Esquerra amb una ampolla d’aigua gran que m’ha dit que sempre duia però que jo he cregut que ha agafat perquè s’ha llevat amb la mateixa inquietud que jo però essent més calculador que un servidor.\nOn era tota la gentada que m’imaginava? On eren les hordes de treballadors enfurismats i apressats a punt de cremar-ho tot? És probable que estiguessin enfadats en un altre lloc, dins del cotxe en una Ronda col·lapsada o nas contra aixella en un autobús infestat d’exiliats habituals del metro. En l’era de la informació mòbil, instantània i desmesurada el pànic s’ha estès sobre manera i la gent ha evitat l’infern del metro i ha caigut en purgatoris alternatius. La informació treu les pors, mare, però la sobreinformació provoca caos inesperats. Els usuaris del Mobile han pujat sobretot a les últimes parades, deuen tenir hotels a prop de plaça Espanya. Hem entrat als Ferrocarrils, hem arribat al Mobile a poc a poc i hi hem entrat a veure com de ràpid aniria tot a partir d’ara. Un viatge estrany, tot al revés.\nEl Mobile World Congress, en directe\nTreballadors i TMB no eviten la vaga de metro de demà després de més de sis hores de reunió


The AI Rush by Jean-Baptiste Dumont 2679731 views\nAI and Machine Learning Demystified... by Carol Smith 4177604 views\n10 facts about jobs in the future by Pew Research Cent... 1191157 views\nHarry Surden - Artificial Intellige... by Harry Surden 942533 views\nInside Google's Numbers in 2017 by Rand Fishkin 1520533 views\nPinot: Realtime Distributed OLAP da... by Kishore Gopalakri... 754380 views\nA Catalunya la participació va tornar a ser un èxit amb més de 500 activitats. L’escola va promocionar cinc activitats dins de les aules i a l’hospital Guttmann.\n1. Code Week 2019 ESCOLA GARBÍ PERE VERGÉS BADALONA Programació de videojocs en Scratch i Kodu Voluntaris Guttmann\n2. https://codeweek.eu/events A Catalunya la participació va tornar a ser un èxit amb més de 500 activitats. L’escola va promocionar cinc activitats dins de les aules i properament a l’Hospital Guttmann.\n3. Alumnes de 1r i 2n d’ESO\n4. Alumnes de 3r i 4t d’ESO\nBloc Aula Plàstica Primària


El ple pren la decisió després de rebre l'aval de la comissió jurídica assessora de la Generalitat\n27·05·20 | 08:09\nManifestació ciutadana contra la urbanització Sa Guarda. CONXI MOLONS\nL'Ajuntament de Cadaqués ha declarat nul de ple dret el projecte d'urbanització de Sa Guarda que preveia construir 105 cases i un hotel en aquest paratge. Les obres ja havien començat però el maig de l'any passat l'ajuntament les va aturar i va iniciar una revisió d'ofici del projecte. L'objectiu era detectar si el projecte d'urbanització aprovat el 21 de juny del 2013 contravenia la normativa urbanística o si s'havien comès irregularitats durant la tramitació que permetessin enterrar-lo, tal com sostenia SOS Costa Brava. L'ajuntament va sol·licitar un dictamen a la comissió jurídica assessora de la Generalitat que va avalar la nul·litat i al ple extraordinari d'aquest dimarts l'ajuntament ha anul·lat definitivament el projecte.\nEl polèmic projecte d'urbanització de Sa Guarda de Cadaqués podria quedar per sempre en un calaix. L'ajuntament, en un ple extraordinari i telemàtic, ha declarat nul de ple dret l'acord de la junta de govern local que, el 21 de juny del 2013, va aprovar definitivament el projecte.\nL'anterior govern municipal, poc abans de les eleccions, va aturar les obres i va engegar un procediment de revisió d'ofici de l'aprovació definitiva del projecte. Tant entitats ecologistes com el secretari d'Hàbitat Urbà havien instat l'ajuntament perquè revisés el procediment alertant de possibles deficiències i irregularitats en la tramitació del projecte.\n"Com a conclusió, l'aprovació del projecte d'urbanització del pla parcial de Sa Guarda es va realitzar sense que s'hagués acreditat, en els termes previstos legalment, la suficiència dels recursos hídrics", argumenta el dictamen de la comissió jurídica assessora que resol informar favorablement sobre la revisió d'oficial instruïda per l'Ajuntament de Cadaqués "amb la finalitat de declarar la nul·litat de ple dret de l'acord de 21 de juny de 2013 d'aprovació definitiva del projecte d'urbanització".\nLa comissió recull un informe de l'any 2011 que apuntava que "la construcció de nous habitatges a la zona de Sa Guarda, on la xarxa existent més propera no té capacitat per abastir la nova demanda punta, fa necessària la construcció pel promotor d'un nou pou". I argumenta que "no constava en la documentació gràfica la situació del pou i les seves característiques i no quedava garantida la suficiència de recursos hídrics".\n"Malgrat que l'administració va indicar al particular la necessitat de construir un pou, aquest no està previst en la documentació incorporada al projecte d'urbanització", conclou la comissió jurídica assessora que subratlla que "aquest vici no quedaria esmenat, tal com pretén a interessada, pe fet que s'hagi manifestat el compromís de construir el pou".\nEl ple d'aquest dimarts ha donat compte de l'informe de la comissió jurídica assessora i ha aprovat, per unanimitat, la declaració de nul·litat de ple dret.\nAl ple, la regidora d'Assemblea per Cadaqués - Alternativa Municipalista (AxC - AMUNT), Claret Daniela Cruz, ha demana "reaccionar" per depurar responsabilitats: "La realitat és que tenim una muntanya destrossada". L'alcaldessa, Pia Serinyana, ha recordat que es tracta d'un projecte "complex" amb una tramitació molt dilatada en el temps i que cap dels polítics i tècnics que hi ha actualment a l'ajuntament hi van prendre part.\nA més, el segon tinent d'alcalde Pol Zendrera ha recordat que la Generalitat ha tirat endavant el pla director de revisió de sòls no-sostenibles i que això "ajudarà" a que, finalment, Sa Guarda no sigui una realitat.


El Parlament rebutja per segona vegada investir Mas, amb un nou 'no' de la CUP\nEl Parlament ha rebutjat avui per segona vegada en aquesta setmana investir Artur Mas , que només ha rebut l'aval dels 62 diputats de Junts pel Sí, enfront del 'no' de la resta, encara que la CUP ha deixat oberta la porta a un acord, després d'apreciar un acostament amb l'última oferta del president.\nDesprés que en la primera votació de dimarts passat la CUP frustrés la investidura de Mas de la suma indicat deu vots als de la resta de l'oposició, avui ha tornat a passar el mateix i, encara que ja no necessitava la majoria absoluta sinó que en tenia prou la majoria simple per a ser investit, la seva candidatura ha rebut 73 'nos'.\nÉs la primera vegada des del restabliment de la democràcia que el candidat a la presidència no aconsegueix ser investit en primera ni en segona votació.\nDe fet, només en tres ocasions el president català havia hagut d'esperar a la segona votació per a poder ser investit: Jordi Pujol el 1980 i el 1995, Artur Mas a 2010.\nAl final de la votació, la presidenta del Parlament , Carme Forcadell, ha anunciat que obrirà una nova ronda de consultes parlamentàries abans de formular una nova proposta de candidat a la investidura.\nA partir d'aquest moment, el Parlament té temps fins al 10 de gener per celebrar un nou ple que permeti investir el president català, però si finalitzat aquest termini no hagués encara acord Catalunya es veurà abocada automàticament a unes eleccions anticipades al març.\nPer intentar convèncer la CUP , Mas ha explicat que ahir va moure fitxa i va plantejar una doble proposta: presidir un govern en el qual delegaria funcions i sotmetre a una qüestió de confiança d'aquí a deu mesos per oferir als 'cuperos' la possibilitat de destituir si consideren que no ha complert les seves promeses.\nMas ha instat a la CUP a "moure" de la seva posició per tancar un acord d'investidura que creu que no hauria de dilatar-se, perquè cada dia que passa va "en contra" del mandat independentista de la majoria parlamentària.\nEl president del grup parlamentari de la CUP , Antonio Baños , ha justificat "el 'no' tranquil" del seu grup a Mas , tot i que ha valorat el seu últim "moviment", que deixaria més a prop l'acord.\n"Ho tenim a l'abast" , ha assegurat Banys , que després ha admès que "hi ha pressa" per tancar un acord, encara que ha advertit que "tots" han de "posar-se les piles" per aconseguir-ho.\nArtículo anteriorGavin Rossdale va enganyar Gwen Stefani amb la mainadera\nArtículo siguienteEl perro que arrasa en YouTube imitando las cabeceras de las series


Enigma Apartments Olszańska Krakow Polònia - Ofertes d'hotels amb els MILLORS DESCOMPTES EN LÍNIA\nOlszanska 14/3, Pradnik Czerwony, Krakow, Polònia, 31-513 - Veure al mapa\nMés informació sobre Enigma Apartments Olszańska\nConvenientment situat a Krakow, Enigma Apartments Olszańska és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Enigma Apartments Olszańska asseguren una estada plaentera als seus clients. Aquest hotel ofereix nombroses instal.lacions en el lloc per satisfer el més exigent dels clients.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Descobreixi una encantadora mescla de servei profesional i ampla gama de característiques a Enigma Apartments Olszańska.\nCal que informeu el Enigma Apartments Olszańska de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.


unigine – GNULinux||||CAT\njocs d'ordinador linux, motor gràfic, unigine\nTot i que encara no hem vist cap joc mostrant la potencia del motor Unigine (sembla que s’ha llençat un MMORPG gratuït a Rússia amb aquest motor, però no existeix traducció…), encara és el motor comercial natiu per a Linux més prometedor.\nI com els de Unigine ho saben, han decidit fer un concurs per a desenvolupadors de jocs per a Linux.\nAixí, si algú està col·laborant en la creació d’un joc en 3D per a Linux, pot participar en el concurs, el premi del qual és una llicència per a poder desenvolupar el seu projecte. Les bases del concurs són les següents:\nL’equip participant ha d’haver creat (o estar en fase de creació) d’un joc 3D.\nEls membres de l’equip han de tenir experiència en desenvolupament per a Linux.\nHan d’estar preparats per a crear un joc 3d natiu per a Linux.\nPer participar s’ha d’enviar un correu a licensing@unigine.com amb les dades de l’equip, els enllaços als treballs realitzats i la informació de contacte. El plaç de presentació és fins al 10 de Desembre i els equips que quedin en 2n i 3r lloc, rebran grans descomptes per a comprar les llicències del motor.\nNo cal dir que aquest concurs és una magnifica oportunitat per a incrementar el nivell dels jocs natius per a Linux, ja que els motors existents (i més els lliures), tret d’un parell d’exepcions, queden una mica lluny a nivell tècnic de les opcions de Windows.\nSi voleu saber-ne més també podeu passar per la pàgina d’Unigine!


La UEH Calella guanya còmodament al HC Manyanet | Ràdio Calella Televisió\nLa Unió Esportiva Handbol Calella no s’ha deixat sorprendre a casa contra un rival de la part baixa de la classificació, el Handbol Club Manyanet, fet que ha provocat als barcelonins caure en darrers classificats.\nEls de Salva Puig han dominat l’encontre des del primer minut de partit aconseguint els dos punts amb un resultat final de 32 a 24.\nEl Calella segueix dominant la Lliga Catalana de handbol sènior masculí amb 20 punts, un menys que el Banyoles, que tampoc ha perdut el seu partit de lliga aquest cap de setmana. Calellencs i banyolins segueixen invictes al capdavant de la classificació.\nEl partit com sempre, s’ha pogut seguir en directe a través de Ràdio Calella Televisió amb la locució d’Albert Puig i Jordi Salvà.\nSegüent La Parròquia de Calella instal·la una màquina expenedora de ciris\nAnterior Integrar persones amb diverses sensibilitats dins del moviment independentista, punt fort d’Oriol Junqueras


Els clams per la igualtat i contra la bretxa salarial omplen el centre de Barcelona\nLa vaga de les treballadores de la neteja simbolitza la lluita a Catalunya i Espanya en favor de la justícia i els drets laborals\nCapçalera inicial de la marxa sindical del 8 M foto: Tomeu Ferrer\nMilers de dones de totes les edats i també homes solidaris es van manifestar el 8 de març pels carrers de Barcelona. El motiu genèric la reivindicació del 8 de març com a jornada internacional de la dona treballadora. Però es pot dir que hi havia tantes causes com a persones.\nLa vaga laboral del 8 de març s’ha notat especialment en el transport públic i també en l’ensenyament. El comerç ha obert amb normalitat i la presència de piquets ha estat poc nombrosa.\nLa coincidència del 8 de mar amb la primera jornada de vaga del sector de la neteja a Catalunya va centrar durant el matí la mobilització protagonitzada per CCOO i UGT.\nEl transport, clau en jornades de mobilització, ha patit alteracions. A Rodalies circulava només un cada tres trens. A Metro, s’han respectat els serveis mínims i, segons CGT, durant l’aturada han funcionat el 50% dels combois. A Ferrocarrils de la Generalitat s’han produït talls puntuals en el trànsit a causa de la presència de vaguistes en algunes estacions. Els sindicats que convocaven tota la jornada no han fet valoracions globals, tot i que consideren la mobilització un èxit.\nLa vaga convocada per CCOO, UGT i USOC, de dues hores per torn, ha tingut un efecte pràcticament total a la universitat i també a ensenyament mitjà, on en mots casos l’aturada ha durat tot el dia. Alta incidència també a administració pública i a sanitat l’aturada de dues hores hauria estat seguida, segons CCOO entre un 75% i un 80% amb compliment dels serveis mínims, A la indústria, més de 500 comitès d’empresa s’havien compromès a parar, tot i que es fa difícil d’avaluar perquè l’acció es podia fer per torns. L’aturada gairebé no s’ha notat en el comerç, un element que visualment té importància durant les vagues generals.\nTambé en els mitjans de comunicació la incidència ha estat molt alta: la vaga de les periodistes ha tingut gran seguiment.\nCCOO i UGT han convocat una manifestació des de la plaça Urquinaona de Barcelona fins a la plaça de Sant Jaume. El col·lectiu de dones és majoritari en el sector de la neteja i això s’ha notat as la marxa. Junt amb aquest grup hi havia també el col·lectiu de dones migrants que han constituït una plataforma per reclamar la ratificació per part del govern espanyol del conveni 189 de l’OIT, que equipara els drets de les treballadores de la llar amb els dels que estan donats d’alta en el règim general de la Seguretat Social.\nSegons fonts sindicals, la vaga de 24 hores de la neteja ha tingut un gran seguiment. CCOO ha assegurat que el sector de la neteja d’edificis pràcticament s’ha aturat, amb exemples destacats com l’Aeroport de Barcelona, SEAT, Nissan, grans hospitals, col·legis i dependències de molts ajuntaments.\nNeteja en lluita\nEls treballadors i treballadores de la neteja afirmen que no poden seguir perdent poder adquisitiu, ni renunciar a drets ja aconseguits i establerts en el conveni, tractant-se d’un sector cada vegada més precari.\nCCOO i UGT han convocat 5 dies de vaga en el de la neteja d’edificis i locals de Catalunya, els dies 8 de març, 3 i 4 d’abril i 14 i 15 de maig.\nA la plaça d’Urquinaona moltes de les manifestants de la neteja duien motxos al capdamunt de les banderes o fins i tot com a perruca: «Hoy no limpiamos, mañana ya veremos», «ea, ea, ea, el motxo se cabrea» i altres, deien a crits. A l’arribada a Sant Jaume, les manifestants de la neteja l’han omplert. I poc després encara s’ha atepeït més el recinte amb una segona manifestació que des de Via Laietana ha convergit en el mateix punt: eren dones de diferents indústries.\nA la plaça han parlat els secretaris generals de CCOO, Javier Pacheco i de la UGT, Camil Ros. Més tard ho han fet les responsables de la dona de les dues organitzacions: Alba Garcia i Eva Gajardo.\nJavier Pacheco, líder de CCOO afirmava a plaça de Sant Jaume: «som capaços de dur a terme la tasca de situar les dones en el lloc al qual els correspon, en una societat amb justícia social i igualtat. Avui la suma de les reivindicacions feministes i sindicals conflueixen en aquesta gran mobilització per fer que aquest sigui un dia històric. Hem estat setmanes ocupant l’espai ideològic i patriarcal que deixava les dones en un segon pla. S’ha de dir que no hi ha marxa enrere en el camí cap a la igualtat de la dona. No hem d’afluixar fins a aconseguir que el segle XXI sigui el segle de les dones», ha assegurat.\nCamil Ros: «la mobilització, les vagues convocades, les concentracions i la manifestació a la tarda seran una demostració de què això ha de canviar. Avui podem dir que hem guanyat el discurs. Ara cal aconseguir que la política canviï les lleis i que obliguin a la igualtat real. Teníem una llei d’igualtat molt maca, però vist que el mercat de treball i les empreses de més de 150 treballadors que tenien obligació de fer plans d’igualtat no han canviat substancialment la igualtat dins de les empreses. Necessitem lleis que obliguin», ha dit.\nA les principals ciutats de Catalunya durant el matí s’han fet concentracions i manifestacions en favor de la igualtat i contra la bretxa de gènere.\nEn el conjunt de l’Estat es considera que han seguit les consignes de mobilització 5,3 milions de treballadors i treballadores, segons els sindicats majoritaris.\nEls líders de CCOO i UGT criden a convertir el 8 de… Pacheco i Ros asseguren que més de 500 empreses i…\nEl comitè d’empresa de Metro denuncia la companyia… Afirmen que la direcció ha posat en funcionament més trens…\nVaga de 24 hores el 6 d’octubre de les… La mobilització es produeix després de dues aturades parcials que…